Document ID: 32000D0015

32000D0015
L 006/31
JURNALUL OFÍCIAL AL UNIUNII EUROPENE
DECIZIA CONSILIULUI
din 2 decembrie 1999
privind încheierea Acordului de cooperare științifică și tehnologică dintre Comunitatea Europeană și Republica Argentina
(2000/15/CE)
CONSILIUL UNIUNII EUROPENE,
având în vedere Tratatul de instituire a Comunității Europene și, în special, articolul 170, coroborat cu articolul 300 alineatul (2) primul paragraf prima teză și articolul 300 alineatul (3) primul paragraf,
având în vedere propunerea Comisiei (1),
având în vedere avizul Parlamentului European (2),
întrucât:
(1)
Un Acord-cadru de cooperare comercială și economică între Comunitatea Economică Europeană și Republica Argentina (3) a fost încheiat la 2 aprilie 1990.
(2)
Comunitatea Europeană și Republica Argentina desfășoară programe specifice de cercetare și dezvoltare tehnologică (CDT) în domenii de interes comun.
(3)
Pe baza experienței anterioare, ambele părți și-au exprimat dorința de a stabili un cadru mai amplu și mai larg pentru colaborarea în domeniile științei și tehnologiei.
(4)
Acest acord de cooperare în domeniul științei și tehnologiei face parte din colaborarea globală dintre Comunitatea Europeană și Republica Argentina.
(5)
Prin Decizia din 25 ianuarie 1999, Consiliul a autorizat Comisia să negocieze un acord de cooperare științifică și tehnologică între Comunitatea Europeană și Republica Argentina.
(6)
Prin Decizia sa din 29 iulie 1999, Consiliul a decis semnarea Acordului de cooperare științifică și tehnologică în numele Comunitătii Europene.
(7)
Acordul de cooperare științifică și tehnologică a fost semnat la 20 septembrie 1999.
(8)
Acordul de cooperare științifică și tehnologică dintre Comunitatea Europeană și Republica Argentina ar trebui aprobat,
DECIDE:
Articolul 1
Acordul de cooperare științifică și tehnologică între Comunitatea Europeană și Republica Argentina se aprobă în numele Comunității.
Textul acordului se atașează la prezenta decizie.
Articolul 2
În conformitate cu articolul 11 din acord, președintele Consiliului notifică faptul că procedurile necesare pentru intrarea în vigoare a acordului au fost îndeplinite de Comunitate.
Adoptată la Bruxelles, 2 decembrie 1999.

Labels: 18
15
5